Jon Arne Mogstad

**Jon Arne Mogstad** (født 1950) er en norsk billedkunstner. Han er en også en av grunnleggerne og eierne av kunstsenteret Surnadal Billag på Surnadalsøra.

Mogstad har et eksperimentelt og utforskende forhold til maleriet. Han omtaler selv sin kunst slik: «Mitt kunstneriske arbeid befinner seg i skjæringspunktet mellom romantisk nordisk maleri og amerikansk minimalistisk/konseptuell kunst. Mine referanser er i stor grad nordiske, italienske (ungrenessanse), og amerikanske.»   

Mogstad er utdannet ved Statens Håndverks- og Kunstindustriskole (1974–1978), og ved Statens kunstakademi (1978–1982). I perioden 1986/1987 hadde han PS1-stipend ved MoMA i New York.  

I årene 1992–1996 var han førsteamanuensis ved Kunstakademiet i Trondheim, NTNU, og fra 1996 til 2004 professor samme sted. Han var professor i billedkunst ved Kunsthøgskolen i Bergen 2004–2012. I perioden 2012–2017 var han igjen professor ved Kunstakademiet i Trondheim.  

Under Vårsøghelga i mai 2019 ble han tildelt årets Kleivapris. Fra juryens begrunnelse: «Frå 80-talet har vedkommande vore aktiv både nasjonalt og internasjonalt. Parallelt med sitt eige kunstnarlege virke, har årets Kleivaprisvinnar lagt til rette for at stadig nye kunstarar har fått utnytte sitt eige potensiale». 

## Offentlige utsmykninger og innkjøp
Utsmykninger og kunstprosjekt for offentlige rom har vært en viktig del av Mogstads praksis og han har gjennomført store og mellomstore prosjekter for blant annet Telenor (Tyholt 2000; Fornebu 2002), Orkdal VGS (2012) og St. Olavs hospital, Trondheim (2005),  Papirbredden Drammen kunnskapspark (2006), Halden fengsel med Jeremy Welsh (2009) og Postens Østlandsterminal med Jeremy Welsh (2010).

## Offentlige utstillinger
Her er et utvalg av Mogstads kunst listet opp. En fullstendig oversikt, pr. 2025, er gjengitt på Kjøpmannsgata Ung Kunst (K-U-K)s nettsted.
### Separatutstillinger (utvalg)

* 1983: UKS, Oslo
* Mogstad stilte ut jevnlig i Galleri K fra 1986 til 2002.
* 1991: Belle Arte Gallery med Mari Rantanen, Åbo
* 1992: Festivalutstiller ved Jazzfestivalen i Molde, Molde
* 1995: Prosjektrommet, Galleri F 15, Moss Festivalutstiller ved Jazzfestivalen i Molde, Molde
* 1997: Galleri 92 med Kåre Henriksson, Östersund
* 2002: Husa Taidegalleri, Tammerfors
* 2004: Kunstnerforbundet.
* 2014: Sundsvalls Konstförening, Sundsvall og Galleri Bolin, Östersund med Kåre Henriksson
* 2018: Trondheim Kunstmuseum, Gråmølna, Trondheim Mark Rothko Art Museum, Daugavpils, Latvia
* 2024: *Pløyd åker,* Galleri TID, Mandal og Surnadal Kulturhus med Cecilie Nissen.

### Kunstnergruppen Lambretta
Kunstnergruppen Lambretta eksisterte fra 1982 til 1987.

Mogstad var med i gruppen fra 1982 til 1986. Dette er utstillingene han deltok på:

* 1982: *Tidskonsept I* (Lakkegata, Oslo)
* 1983: *Tidskonsept II* (Lakkegata, Oslo)
* 1984: *Tidskonsept III* (Henie Onstad Kunstsenter)
* 1985: *Tidskonsept IV* (flere utstillingssteder i Norge, Finland og Danmark. 
* 1985: *Norsk kunst i dag, Lambretta.* (Neue Galerie, Aachen og Royal College of Art, London)
* 1986: *Tidskonsept V* (Lakkegata, Oslo)
*2023: *Kunst ER!* (Surnadal Billag. Forprosjekt for utstillingen i Kristiansand Kunsthall, gjenskaping av *Tidskonsept IV*.. 
*2023: *Kunst ER!* (Kristiansand Kunsthall) 

### Gruppe- og kollektivutstillinger (utvalg)

Fra 2004 har Mogstad samarbeidet med Jeremy Welsh og Trond Lossius om flere installasjoner og happenings.

* 1980: *[[Høstutstillingen]]*, Kunstnernes Hus, Oslo
* 1984: *Juniutstillingen*, Kunstnerforbundet, Oslo
* 1987: *The National –&nbsp;and International Studioartist*, MoMa PS1, The Clocktower, New York
* 1988–1989: *Det grønne, mørke*, Nordiskt Konstcentrum, Helsingfors, Bildmuseet, Umeå, Oslo Kunstforening og Hafnafjørdur,            Island
* 1990: *Posisjoner,* Trondhjems kunstforening, Trondheim
* – " –: *Ny nordisk kunst*, Det sentrale kunstnerhus, Moskva
* 1991: *Det syntetiske bilde*, Kunstnernes hus, Oslo
* 1991–1992: *Transparencia Azul*: Moderna Museet, Stockholm og museer i Sao Paulo, Buenos Aires, Bogota, Caracas, Lisboa og Charlottenborg, København
* 1991–1993: *Åpent hav*, Museet for Samtidskunst, Oslo, Militærhistorieks museum, Dresden og Künstlerhaus Bethanien, Berlin
* 1992: *Det kulturella landskapet*, Roma
* 1995: *Dekadens*, Trondhjems kunstforening, Trondheim; Sten Stenersens samling, Stenersenmuseet, Oslo og Göteborg konsthall, Göteborg
* 1998: *Mørketidsutstilling*, Tromsø
* – " –: *Fire norske kunstnere*, Norges Hus, Stockholm
* – " –: *Comma, maleri ved KiT,* Galleri F15, Moss
* – "–:  *Fargen mellom kunst og vitenskap*, Stenersen-museet, Oslo
* 2017: *Høstutstillingen*, Kunstnernes hus, Oslo

## Referanser


## Eksterne lenker
* Offisielt nettsted
*